

**ประกาศองค์การบริหารส่วนตำบลหนองกุ่ม**

**เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินการ**

 ............................................................................................

 ตามยุทธศาสตร์ชาติว่าด้วย การป้องกันและปราบปรามการทุจริต ระยะที่ 3 (พ.ศ.2560 -2563) ที่มุ่งสร้างวัฒนธรรมต่อต้านการทุจริต ยกระดับธรรมาภิบาลในการบริหารจัดการทุกภาคส่วน แบบบูรณาการ และปฏิรูปกระบวนการป้องกันและปราบปรามการทุจริตทั้งระบบ ให้มีมาตรฐานสากล และเพื่อให้การดำเนินงานขององค์การบริหารส่วนตำบลหนองกุ่ม เป็นไปตามเจตจำนงสุจริต ตามนโยบาย ของผู้บริหาร องค์การบริหารส่วนตำบลหนองกุ่ม จึงได้ประกาศมาตรการให้ผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลหนองกุ่ม ดังนี้

 1. มีส่วนร่วมในการให้ข้อมูลข่าวสาร เกี่ยวกับกิจกรรมต่างๆขององค์การบริหารส่วนตำบลหรือส่วนราชการ

 2. เข้าร่วมแสดงความคิดเห็นและตัดสินใจในกระบวนการจัดทำแผนพัฒนาท้องถิ่น ทุกขั้นตอนที่เกี่ยวข้องตามกฎหมาย

 3. เข้าร่วมกิจกรรมและโครงการต่างๆที่องค์การบริหารส่วนตำบลหนองกุ่มดำเนินการ

 4. เข้าร่วมในกระบวนการจัดซื้อจัดจ้างขององค์การบริหารส่วนตำบลหนองกุ่ม โดยร่วมตรวจสอบ ตรวจรับงานในส่วนของภาคประชาชน

 5. เข้าร่วมการประเมินผลการดำเนินงานขององค์การบริหารส่วนตำบล ในกระบวนการสำรวจความพึงพอใจในการให้บริการประชาชน

 จึงประกาศมาให้ทราบโดยทั่วกัน

 ประกาศ ณ วันที่ 11 กุมภาพันธ์ พ.ศ. 2565

 ลงชื่อ 

 (นายธงชัย อินทร์ประเสริฐ)

 นายกองค์การบริหารส่วนตำบลหนองกุ่ม